Cercel a fost dat jos din fruntea Comisiei anti-COVID. Ministrul Sănătății l-a trimis la plimbare din cauza planului “Vacanța Mare".
Programul
propus de Adrian Streniu Cercel prevedea separarea bătrânilor de familii pentru trei luni. Președintele,
premierul și ministrul Sănătății au criticat planul denumit “Vacanța Mare". Locul
lui Adrian Streinu Cercel va fi luat de Adriana Pistol.
Lucrurile
n-au mers deloc conform planului pentru Adrian Streinu Cercel. Programul său,
intitulat “Vacanța Mare", a
fost criticat dur și de președinte, și de premier, iar azi,
Cercel a fost demis din funcția de șef al Comisiei anti-COVID a Ministerului Sănătății.Decizia
a luat-o ministrul Sănătății, Nelu Tătaru. Și el a spus că nu e de acord cu măsurile
propuse de Adrian Streinu Cercel. În locul lui va veni Adriana Pistol, care e directorul
Centrului Național de Supraveghere și Control al Bolilor Transmisibile al INSP.dCercel,
care e manager al Institututului Matei Balș, propunea în programul “Vacanța Mare"
ca bătrânii să fie separați de familii pentru trei luni și introducea o nouă
categorie de risc – persoanele între 40 și 65 de ani. El ar mai fi vrut și un
Guvern anti-pandemic sau măcar un Minister intersectorial Pandemic. Alte
măsuri: eliminarea TVA și suspenarea taxelor.